
ROZSUDOK V MENE SLOVENSKEJ REPUBLIKY Okresný súd Stará Ľubovňa sudkyňou Mgr. Dankou Majdákovou v rodinnoprávnej veci starostlivosti súdu o maloleté detí: X/XXXXXX A., nar. XX.XX.XXXX, trvale bytom B. C., t.č. D. XXXX/XXX, XXX XX B. C., X/XXXXX A., nar. XX.XX.XXXX, trvale bytom B. C., t.č. D. XXXX/XXX, XXX XX B. C., 3/ E. A., nar. XX.XX.XXXX, trvale bytom B. C., t.č. D. XXXX/XXX, XXX XX B. C., 4 B. A., nar. XX.XX.XXXX, trvale bytom B. C., t.č. D. XXXX/XXX, XXX XX B. C., zastúpené kolíznym opatrovníkom: Úrad práce, sociálnych vecí a rodiny Stará Ľubovňa, Farbiarska 57, 064 01 Stará Ľubovňa, detí rodičov, matka: A. A., nar. XX.XX.XXXX, trvale bytom B. C., t.č. D. XXXX/XXX, XXX XX B. C., otec: E. D., nar. XX.XX.XXXX, trvale bytom B. C., t.č. D. XXXX/XXX, XXX XX B. C., v konaní o návrhu otca na úpravu výkonu rodičovských práv a povinností a určenie výživného, takto rozhodol: I. Súd s ch v a ľ u j e rodičovskú dohodu uzatvorenú dňa 07.01.2025 v tomto znení: „ 1. Mal. F. A., nar. XX.XX.XXXX, mal. G. A., nar. XX.XX.XXXX, mal. E. A., nar. XX.XX.XXXX a mal. B. A., nar. XX.XX.XXXX sa z v e r u j ú do osobnej starostlivosti otca E. D., nar. XX.XX.XXXX, ktorý ich bude zastupovať a spravovať ich majetok. 2. Matka mal. detí A. A., nar. XX.XX.XXXX je p o v i n n á prispievať na výživu mal. F. A., nar. XX.XX.XXXX sumou vo výške 37,53 eur mesačne, mal. G. A., nar. XX.XX.XXXX sumou vo výške 37,53 eur mesačne, mal. E. A., nar. XX.XX.XXXX sumou vo výške 37,53 eur mesačne a mal. B. A., nar. XX.XX.XXXX sumou vo výške 37,53 eur mesačne, ktoré výživné je povinná uhrádzať vždy do 15 - tého dňa toho, ktorého mesiaca vopred k rukám otca mal. detí. 3. Styk matky s mal. deťmi sa n e u p r a v u j e. “ II.
Žiaden z účastníkov n e m á
n á r o k na náhradu trov konania. odôvodnenie:
1. Uvedený rozsudok neobsahuje odôvodnenie v zmysle § 221 písm. a/ zákona č. 160/2015 Z.z. Civilný sporový poriadok (ďalej len C.s.p.) za použitia § 2 ods. 1 zákona č. 161/2015 Z.z. Civilný mimosporový poriadok (ďalej len C.m.p.), keďže na pojednávaní dňa 07.01.2025 po vyhlásení rozsudku, jeho odôvodnení a poučení o opravnom prostriedku sa všetci účastníci konania vzdali odvolania, čo potvrdili svojim podpisom do zápisnice z pojednávania. 2. Pre potreby prípadného ďalšieho rozhodovania o výkone rodičovských práv a povinnosti k maloletým deťom, súd dodáva, že v rodine sa dlhodobo vykonávajú opatrenia SPOD a SK, pretože matka sa nedokáže postarať o mal. detí. Neudržiavala hygienu, nechodila s deťmi na povinné kontroly a očkovania. Opakovane bola na dobrovoľnom pobyte, aby sa naučila základné potreby starostlivosti o detí a domácnosť.
3. Matka je nezamestnaná, nie je v evidencii uchádzačov o zamestnanie, poberá rodinné prídavky, iný príjem nemá. Toho času býva so starou matkou zo strany otca detí na adrese D. H. XXX, nemá kam ísť. Inú vyživovaciu povinnosť nemá. 4. Otec detí pracuje ako pomocný robotník v neziskovej organizácii s príjmom cca 380 až 400 eur mesačne v hrubom. Žije v murovanom dome spolu so svojou družkou. Celkové náklady na domácnosť vyčíslil sumou 244 eur mesačne (elektrina – 50 eur, voda – 30 eur, strava – 100 eur, hygienické potreby – 30 eur, drevo na kúrenie – 400 eur ročne). 5. Mal. F. navštevuje druhý ročník ZŠ v Podsadku, mal. G. navštevuje prvý ročník ZŠ v Podsadku, mal. E. navštevuje MŠ v Podsadku, mal. B. nenavštevuje žiadne zariadenie. Detí sú zdravé, rodičia majú s nimi bežné výdaje. Poučenie: Proti tomuto rozsudku je prípustné odvolanie (§ 355 ods. 1 C.s.p.). Odvolanie môže podať účastník, v ktorého neprospech bolo rozhodnutie vydané (§ 359 C.s.p.). Prokurátor môže podať odvolanie, ak sa konanie začalo jeho žalobou alebo ak do konania vstúpil (§ 361 ods. 1 C.s.p.). Odvolanie sa podáva v lehote 15 dní od doručenia rozhodnutia na súde, proti ktorého rozhodnutiu smeruje. Ak bolo vydané opravné uznesenie, lehota plynie znovu od doručenia opravného uznesenia len v rozsahu vykonanej opravy (§ 362 ods. 1 C.s.p.). V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh) (§ 363 C.s.p.). Rozsah, v akom sa rozhodnutie napáda, môže odvolateľ rozšíriť len do uplynutia lehoty na podanie odvolania (§ 364 C.s.p.). Odvolanie možno odôvodniť len tým, že a) neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, g) zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo h) rozhodnutie súdu prvej inštancie vychádza z nesprávneho právneho posúdenia veci. Odvolanie možno odôvodniť aj tým, že súd prvej inštancie nesprávne alebo neúplne zistil skutočný stav veci. Odvolacie dôvody možno meniť a dopĺňať až do rozhodnutia o odvolaní. (§ 62 ods. 1,2 C.m.p.) V odvolacom konaní možno uvádzať nové skutkové tvrdenia a predkladať nové dôkazné návrhy. (§ 63 C.m.p.) Odvolanie proti rozhodnutiu vo veci samej možno odôvodniť aj tým, že právoplatné uznesenie súdu prvej inštancie, ktoré predchádzalo rozhodnutiu vo veci samej, má vadu uvedenú v odseku 1, ak táto vada mala vplyv na rozhodnutie vo veci samej.
Ak vo veciach starostlivosti súdu o maloletých súd rozsudkom schválil dohodu rodičov, nie sú rodičia oprávnení podať voči výroku, ktorým bola dohoda schválená, odvolanie (§ 122 C.m.p.). Účastníci konania sa po vyhlásení tohto rozsudku výslovne vzdali práva podať voči všetkým jeho výrokom odvolanie, čo potvrdili svojím podpisom do zápisnice súdu. Rozsudky o výživnom sú vykonateľné doručením (§ 44 C.m.p.). Ak povinný dobrovoľne nesplní, čo mu ukladá vykonateľné rozhodnutie v časti, v ktorej bola upravená starostlivosť o maloleté dieťa, styk s maloletým dieťaťom alebo iná ako peňažná povinnosť vo vzťahu k maloletému dieťaťu, oprávnený môže podať návrh na nariadenie výkonu rozhodnutia podľa § 370 a nasl. Civilného mimosporového poriadku. Ak povinný dobrovoľne nesplní, čo mu ukladá vykonateľné rozhodnutie v časti, ktorým bola upravená peňažná povinnosť, oprávnený môže podať návrh na vykonanie exekúcie podľa Exekučného poriadku. Exekúciu možno vykonať zrážkami zo mzdy a z iných príjmov, prikázaním pohľadávky, predajom hnuteľných vecí, predajom cenných papierov, predajom nehnuteľnosti, predajom podniku, príkazom na zadržanie vodičského preukazu.

